text: 
  Gulvbelægningen skal være robust og nem at holde ren. Intet andet 
  sted i boligen er gulvet udsat for så megen tilsmudsning af fedt og 
  snavs som i køkkenet. Samtidig skal gulvet være behageligt at stå og 
  gå på også i længere perioder.
  
  Trægulvet er tilpas blødt, så man ikke bliver træt i benene, selv 
  efter lang tids gåen og ståen. Men et ubehandlet eller ludbehandlet 
  trægulv hører ikke hjemme i køkkenet. Det vil suge alle fedtstænk som
   trækpapir, og resultatet vil efter kort tid være et gulv, som ser 
  trist og nusset ud, for pletterne er ikke nemme at fjerne igen. 
  Vælger man derimod et lakeret trægulv, kommer man uden om dette 
  problem.
  
  Linoleum har været brugt som køkkengulvs-belægning i mange år og har 
  stået sin prøve med glans.
  
  Linoleum fås både i hele baner og som fliser. I ensfarvet eller 
  nistret udgave. Det er behageligt at gå på og let at holde rent med
   afvaskning sæbespånvand. Også til køkkenbord og låger er linoleum 
  velegnet.
  
  
  
  